Geanakopolose osa meeldis enamikule rohkem, mulle vähem. Geanakopolos on sündinud koomik ja pajatab loengu vahele jutukesi majandusteaduse ajaloost ja praegusest finantskriisist. Esitus on tal segane ja ta teeb üsna palju vigu, osad tema  internetti pandud materjalidest on samuti segased. Tahvel näeb varsti pärast loengu algust välja tõeline sigrimigri, teksti on jupikaupa iga nurga all muu teksti ja arvutuste vahele kirjutatud. Argumentatsioon jookseb tahvlil ringi nagu 2D juhuslik hulkumine (random walk), kuna vahel otsustab Geanakopolos tõestuse pooleli jätta selle pikkuse ja keerukuse tõttu, siis mõtleb natukese aja pärast ümber ja jätkab tõestust, siis mõtleb jälle ümber… Geanakopolos ei kasutanud üldse Mas-Colelli, alguses andis natuke  lihtsat teooriat (tasakaalu olemasolu ja Pareto optimaalsuse tõestused) ja pärast läks rakenduste peale üle. Rakendused olid väga lihtsad bakalaureusetaseme mikro mudelid (numbrilised Ricardo ja Hecksher-Ohlin, lihtne OLG, aktsiahindade riski-dispersiooni mudel).